armvectores/hy_wikipedia_2023 huggingface dataset:
Նորմա Ալեանդրո

Նորմա Ալեանդրո (իսպ.՝ Norma Aleandro, մայիսի 2, 1936(1936-05-02), Բուենոս Այրես, Արգենտինա), արգենտինացի դերասանուհի, սցենարիստ, թատրոնի տնօրեն։


== Կենսագրություն ==
Ծնվել է թատրոնի և կինոյի դերասանների Պեդրո Ալեանդրոյի և Մարիա Լուիզա Ռոմբլեդոյի ընտանիքում։ Կրտսեր քույրը դերասանուհի Մարիա Վաներն է։ 9 տարեկանից սկսել է հանդես գալ բեմում ծնողների հետ։
Խաղացել է Եվրիպիդեսի, Մոլիերի, Լոպե դե Վեգայի, Միգել դե Սերվանտեսի, Տիրսո դե Մոլինայի, Յուջին Օ'Նիլի, Բերտոլդ Բրեխտի, Արթուր Միլլերիի, Թենեսի Ուիլյամսի, Ժան Անույի, Մարիո Վարգաս Լյոսայի պիեսներում։ Հանդես է եկել նաև ռադիոյում։ Կինոյում առաջին անգամ խաղացել է 1952 թվականին, խաղացել է ավելի քան 50 ֆիլմերում։ Ակտիվորեն աշխատել է և աշխատում է հեռուստատեսությունում։ 1976-1981 թվականներին ապրել է Ուրուգվայում, Իսպանիայում, նկարահանվել է իսպանացի կինոռեժիսորների մոտ, ավելի ուշ աշխատել է Հոլիվուդում.
Հանդես է եկել նաև որպես բանաստեղծ, դրամատուրգ ու սցենարիստ։
Որդին՝ դերասան Օսկար Ֆերինյոն է։


== Ընտրված ֆիլմերի ցանկ ==
1962: El último piso (Դանիել Չերնյավսկի)
1969: La fiaca (Ֆերնանդո Այալա)
1970: Los herederos (Դավիդ Սթիվել, ինչպես նաև սցենարի հեղինակ)
1971: Güemes, la tierra en armas (Լեոպոլդո Տորե Նիլսոն)
1973: Los siete locos (Լեոպոլդո Տորե Նիլսոն, ըստ Ռոբերտո Առլետի վեպի)
1974: La tregua (Սերխիո Ռենան)
1976: No toquen a la nena (Խուան Խոսե Խուսիդ)
1979: Las verdes praderas (Խոսե Լուիս Գարսի)
1985: Պաշտոնական վարկած / La historia oficial (Լուիս Պուենսո, Կաննի միջազգային կինոփառատոնի լավագույն դերասանուհի մրցանակ)
1987: Գաբի՝իրական պատմություն/ Gaby: A True Story (Լուիս Մանդոկի,  Օսկարի լավագույն դերասանուհի,  Ոսկե գլոբուս լավագույն դերասանուհի  անվանակարգում)
1989: Հարազատները/ Cousins (Ջոել Շումախեր)
1990: Cien veces no debo (Ալեխանդրո Դորյա)
1991:Մի մարդու պատերազմ/ Un hombre en guerra (Սերխիո Տոլեդո)
1996: Լուսավոր սիրտը/ Corazón iluminado (Հեկտոր Բաբենկո)
1996: Աշնանային արև / Sol de otoño (Հավանայի միջազգային կինոփառատոնում լավագույն դերասանուհի մրցանակ)
1998: El faro (Էդուարդո Մինյոնյա)
2000: Սիրո գիշեր / Una noche con Sabrina Love (Ալեխանդրո Արգեստի)
2001: La fuga (Էդուարդո Մինյոնյա)
2001: El hijo de la novia (Խուան Խոսե Կամպանելյա)
2002: Բոլոր ուղեկցորդուհիները ընկնում են դրախտ/ Todas las azafatas van al cielo (Դանիել Բուրման)
2003: Կլեոպատրա / Cleopatra (Էդուարդո Մանյոնյա)
2004: Ay Juancito (Հեկտոր Օլիվերա)
2004: Cama adentro (Խորխե Գաջերո)
2007: Վերջնական կետ/ The City of Your Final Destination (Ջեյմսա Այվորի)
2009: Anita (Մարկոս Կարնեվալե)
2009: Andrés no quiere dormir la siesta (Դանիել Բուստամանտե)
2009: Cuestión de principios (Ռոդրիգո Գրանդե)
2009: Սպասվող երաժշտություն/ Música en espera (Էռնան Գոլդֆրիդ)
2011: Familia para armar (Էդգարդո  Գոնսալես Ամեր)
2012: La suerte en tus manos (Դանիել Բուրման)
2012: El Pozo (Ռոդոլֆո Կարնեվալե)
2013: Cuidado con lo que sueñas (Խեյկա Ուրդանետա)


== Ճանաչում ==
Թատերական մրցանակ (1985)։ Կոնեքս մրցանակ (2001) և շատ այլ մրցանակներ։ Բուենոս Այրեսի պատվավոր քաղաքացի (1996)։


== Ծանոթագրություններ ==


== Արտաքին հղումներ ==

На сайте Кино Аргентины Archived 2010-09-24 at the Wayback Machine. (իսպ.)
Աստերոիդների ցանկ (309701-309800)

Աստերոիդների ցանկ (309601-309700)  • Աստերոիդների ցանկ  • Աստերոիդների ցանկ (309801-309900)
 Աստերոիդների ցանկ (309601-309700)  • Աստերոիդների ցանկ  • Աստերոիդների ցանկ (309801-309900)
Սերմնաքաղ

Սերմնաքաղ (անգլ.՝ Corvus frugilegus), ճնճղուկազգիների կարգի ագռավների ընտանիքի թռչուն։


== Արտաքին կառուցվածք ==
Մարմնի երկարությունը մինչև 45 սմ է։ Փետուրները սև գույնի են, մետաղական փայլով։


== Տարածվածություն ==
Տարածված է Կենտրոնական Եվրոպայում և Ասիայում։ Հյուսիսում ապրողները չվող են, հարավում՝ նստակյաց։ Հայաստանում տարածված է սովորական սերմնաքաղը (Corvus frugilegus frugilegus Լ․)՝ Սևանա լճի ավազանում, Լոռու մարզում, հանդիպում է նաև Շիրակի մարզում, Արարատյան հարթավայրում (որտեղ և ձմեռում են նստակյաց սերմնաքաղները)։ Չվում են օգոստոս ամսից, վերադառնում մարտ-ապրիլ ամիսներին, հսկայական երամներով, որտեղ անհատների թիվը հասնում է մինչև 8 հազարի։


== Բնադրում ==
Բնադրում են խոշոր գաղութներով, բարձր ծառերի վրա, մասնավորապես բնակավայրերին մոտ։ ՀԽՍՀ-ում սերմնաքաղների ամենախոշոր բնադրվող գաղութը Մարտունի քաղաքատիպ ավանում է, որտեղ հաշվվում է 600-ից ավելի բույն։ Մյուս բնակավայրերում դրանց թիվը 200-ից չի անցնում։ Ձվադրում է ապրիլ ամսին, թխսում 16-20 օր։


== Սննդառություն ==
Սնվում է տարբեր միջատներով, դրանց թրթուրներով, մկնանման կրծողներով, հացահատիկային և բանջարանոցային կուլտուրաներով։ Սերմնաքաղները օգտակար են, ոչնչացնում են մեծ քանակությամբ վնասակար միջատներ։ Ցանքի շրջանում վնաս են հասցնում հացահատիկային, բանջարաբոստանային կուլտուրաներին, որը, սակայն, չի նվազեցնում նրանց դերը վնասատուների դեմ կենսաբանական պայքարում։
Կոստանդին Ե

Կոստանդին Ե (1324 - մարտ 1373), Հայոց թագավոր Կիլիկիայում 1365 թվականից։ Կիլիկիահայոց Նղրյանների իշխանական տոհմից՝ մեծ մարաջախտ Բաղդինի եղբայր Հեթում իշխանի որդին։ Հաջորդել է իր հորեղբորորդի Կոստանդին Դ–ին։ Կոստանդնի օրոք երկրի զգալի մասը գաղթել էին մամլուքներն ու թուրքմենները։ Ֆրանկամոլ հայ իշխանները, Կոստանդին Դ–ի այրի Մարիունի գլխավորությամբ, կամենում էին տապալել Կոստանդնին և գահը հանձնել Կիպրոսի Պետրոս I թագավորին։ Վերջինս նույնիսկ դրամ է հատել՝ «Պետրոս, Ամենայն Հայոց թագավոր» մակագրությամբ։ Պետրոսի նվաճողական քաղաքականությունից հիասթափված՝ Կոստանդինը չի մասնակցել Եգիպտոսի սուլթանության դեմ արկածախնդիր կռիվներին։ 1369 թվականին Պետրոսը Նիկոսիայում սպանվել է։ Սակայն ֆրանկամոլ ունիթոռների կուսակցությունը, հակառակելով Կոստանդնին, շարունակել է բանակցել պապի հետ՝ սրելով Եգիպտոսի թշնամանքը։ 1369 թվականի վերջին սուլթանության զորքերը ասպատակել են Կիլիկիան և պաշարել Սիսը։ Երկարատև կռիվներից հետո չկարողանալով գրավել Կոստանդնի գլխավորությամբ հերոսաբար դիմադրող միջնաբերդը՝ թշնամին հրդեհել է քաղաքը և նահանջել։ Եգիպտոսի հետ Կոստանդնի հաշտության նոր փորձը խափանելու համար ունիթոռները դավանաբար սպանել են նրան և գահը հանձնել Լևոն Զ Լուսինյանին։
Դավիդ-Հարադոկ

Դավիդ-Հարադոկ (բելառուս․՝ Давыд-Гарадок, IPA-be|daˈvɨd ɣaraˈdok|; ռուս.՝ Давид-Городок, լեհ.՝ Dawidgródek), քաղաք Բելառուսի հարավարևմտյան մասում՝ Բրեստի մարզում։ Ընկած է Պրիպյատ գետի վտակ Գոռինի ափին՝ դրանց միախառնման վայրից մոտավորապես 14 կիլոմետր հեռավորության վրա։ Դավիդ-Հարադոկ անվանումն ստացել է 17-րդ դարում։ Ավելի քան երկու հարյուր տարի պատկանել է մագնատ Ռաձիվիլների տոհմին։ 2021 թվականի հունվարի 1-ի տվյալներով բնակչության թվաքանակը եղել է 5.991: 


== Պատմություն ==
Դավիդ-Հարադոկի ամրոցը կառուցվել է XI դարի վերջին կամ XII դարի սկզբներին։ Լիտվայի մեծ իշխանության կազմում գտնված ժամանակ Բրեստ-Լիտովսկի վոևոդության բաղկացուցիչ մասն է եղել։ 1793 թվականին, Լեհաստանի երկրորդ բաժանման արդյունքում, հայտնվել է ռուսական կայսրության կազմում։
1921 թվականին մտել է Լեհաստանի, 1939 թվականին՝ ԽՍՀՄ-ի կազմի մեջ։ 1940 թվականին քաղաքի բնակչության մեկ երրորդից ավելին՝ 4.350-ը, հրեաներ էին։ Երկրորդ համաշխարհային պատերազմի ժամանակ՝ 1941 թվականի հուլիսի 7-ից մինչև 1944 թվականի հուլիսի 9-ը քաղաքը գտնվել է գերմանական ֆաշիստների տիրապետության տակ։ 1941 թվականի օգոստոսի 10-ին տասնչորս տարեկանից բարձր տարիքի երեք հազարից ավելի հրեաներ սպանվել են Einsatzgruppen-ի և նացիստների հետ համագործակցող տեղացիների կրակոցներով։
Կենդանի մնացած հրեաներին փակել են գետտոյում, որտեղ նրաց ստիպել են ահավոր պայմաններում ծանր աշխատանք կատարել և շատերին տանջամահ են արել։ 1942 թվականի սեպտեմբերի 10-ին սպանել են դեռևս ողջ մնացած 1.263 հրեաների, որոնց մեծ մասը երեխաներ ու կանայք էին։ Կոտորածներից փրկվել են հազիվ հարյուրի չափ հրեաներ, որոնց հաջողվել է փախչել ու թաքնվել անտառներում։


== Ժողովրդագրություն ==


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Photos on Radzima.org
Memorial for the Jewish population murdered during World War 2
Գոլդեն Սթեյթ Ուորիորս

«Գոլդեն Սթեյթ Ուորիորս» (անգլ.՝ Golden State Warriors), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևմտյան կոնֆերենցիայի
խաղաղօվկիանոսյան դիվիզիոնում։
Հիմնադրվել է 1946 թվականին։ Սկզբնապես գտնվել է Ֆիլադելֆիայում, 1962 թվականից մինչև 1971 թվականը՝ Սան Ֆրանցիսկոյում, որից հետո էլ մեկընդմիշտ տեղափոխվել Օքելնդ։
NBA-ի չեմպիոնական տիտղոսը թիմը նվաճել է 6 անգամ՝ 1947, 1956, 1975, 2015, 2017 և 2018 թվականներին։


== Արտաքին հղումներ ==
Պաշտոնական կայք(անգլ.)
Կովլար-Սարլի

Կովլար-Սարլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1906-1908 թվականներին գյուղն ունեցել է 583 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լենդմարկ 81

Լենդմարկ 81 (վիետ. Tòa nhà Landmark 81,  անգլ. Landmark 81)` երկնաքեր, որը գտնվում է Վիետնամի Հոշիմին քաղաքի կենտրոնական թաղամասում։ Պատկանում է Վիետնամի Vingroup ընկերությանը։ Լենդմարկ 81-ը ամենաբարձր կառույցն է Հարավարևելյան Ասիայում և 14-րդը աշխարհի ամենաբարձր շինություններից։


== Նկարագրություն ==
Կառույցը կազմված է 81 հարկից և 3 նկուղներից։ Նրա ընդհանուր բարձրությունը 461,2 մետր է (1513 ֆուտ)։ Շինության դիզայնը մշակվել է WS Atkins plc ստուդիայի կողմից։ Բացումից հետո Լենդմարկ 81-ը պաշտոնապես դարձավ ամենաբարձր շենքը Հարավարևելյան Ասիայում։ Մինչ այդ տարածաշրջանում առաջին տեղը զբաղեցնում էին «Պետրոնաս» երկվորյակ աշտարակները Կուալա-Լումպուրում, յուրաքանչյուրը՝451.9 մետր բարձրությամբ։ Վիետնամական երկնաքերը դրանց գերազանցում է 9.6 մետրով, ինչը նրան դարձնում է բարձրությամբ 14-րդը աշխարհի ամենաբարձր շինությունների շարքում։


== Պատմություն ==
Շենքի շինարարության պատրաստությունները սկսվել են 2014 թվականի սեպտեմբերին։ Երկու տարի անց՝ 2017 թվականի հունիսին, սկսվեց բուն աշտարակի շինարարությունը։ Պլանավորված էր, որ շինարարությունը կավարտվի 2018 թվականի կեսերին։


== Յուրահատկություններ ==
Լենդմարկ 81-ում տեղակայված են գրասենյակային տարածքներ, արտասահմանյան և տեղական ապրանքանիշների խանութներ, կինոթատրոններ, սննդի կետեր տարբեր երկրների խոհանոցներով և նույնիսկ փակ սահադաշտ։ Այցելուների ուշադրությանն արժանանալու նպատակով երկնաքերում կազմակերպվում են  վիճակախաղեր,որտեղ,որպես պարգև տրվում են սահադաշտի անվճար տոմսեր և հագուստի զեղչեր։


== Ծանոթագրություններ ==
Ցմահ սենատոր (Իտալիա)

Ցմահ սենատոր (իտալերեն՝ Senatore a vita), պատվավոր պաշտոն Իտալիայի սենատում։
Ըստ Իտալիայի սահմանադրության ցմահ սենատորի պաշտոն կարող են ստանալ Իտալիայի նախկին նախագահները (հոդված 59, կետ 1)։ Բացի այդ Երկրի նախագահը կարող է այդ պատվին արժանացնել հինգ քաղաքացու, ովքեր հասարակական գործունեության, գիտության, արվեստի և գրականության ասպարեզում կառկառուն ծառայությունով փառավորել են հայրենիքը (հոդված 59, կետ 2)։
Սենատում հինգ ոչ ընտրվող սենատորների քանակը չի կարող գերազանցել հինգը, ինչը թույլ չի տալիս լրջորեն ազդել Սենատի որոշումների վրա։


== Ներկայումս գործող սենատորները ==
Էլենա Կատանեո
Մարիո Մոնտի
Ջորջո Նապոլիտանո
Ռենցո Պիզնո
Կարլո Ռուբիա
Չամպի Աձելիո


== Նախկին ցմահ սենատորները ==
Կլաուդիո Աբադո
Ջուլիո Անդրեոտի
Ջովանի Անիելի
Կարլո Բո
Նորբերտո Բոբիո
Լեո Վալիանի
Վիտորիո Վալետտա
Ջովանի Գրոնկի
Ֆրանչեսկո դե Մարտինո
Էնրիկո դե Նիկոլա
Գաետանո դե Սանկտիս
Էդուարդո դե Ֆիլիպպո
Ումբերտո Ձանոտտի Բյանկո
Լուիջի Էյնաուդի
Պիետրո Կանոնիկա
Կաստելնուովո Գվիդո
Էմիլիո Կոլոմբո
Ֆրանչեսկո Կոսիգա
Ռիտա Լևի Մոնտալչինի
Ջովանի Լեոնե։
Մարիո Լուցցի
Չեզարե Մերցագորա
Էուջենիո Մոնտալե
Պիետրո Նեննի
Ջուզոպպե Պարատորե
Ֆերուչչո Պերի
Ալեսանդրո Պերտինի
Սերջիո Պինինֆարինա
Կամիլա Ռավերտա
Մեուչիո Ռունի
Կարլո Ալբերտո Սալուստրի, գրական անունը Տրիլուսա (իտալերեն՝ Trilussa)
Ջուզեպպե Սարագատ
Անտոնիո Սենյի
Օսկար Լուիջի Սկալֆարո
Ջովանի Սպադոլինի
Լուիջի Ստուրցո
Պաոլո Էմիլիո Տավիզանի
Արտուրո Տոսկանինի։
Ամինտորե Ֆանֆանի
Պասկուալե Յանակոնե


== Ծանոթագրություններ ==
Goodbye (երգ, Բիլլի Այլիշ)

«Goodbye», ամերիկացի երգչուհի Բիլլի Այլիշի երգը, որի հեղինակներն են Այլիշը և նրա եղբայր Ֆինիս Օ'Քոնելը։ Սա նրա «When We All Fall Asleep, Where Do We Go?» դեբյուտային ստուդիական ալբոմի եզրափակիչ երգն է։ Այն զբաղեցրել է 69-րդ հորիզոնականը Canadian Hot 100 չարթում։ Չնայած, որ այն չի ընդգրկվել Billboard Hot 100-ում, այն հասել է Bubbling Under Hot 100 չարթի 4-րդ հորիզոնականը։


== Պատմություն ==
Բիլլի Այլիշը թողարկել է իր «When We All Fall Asleep, Where Do We Go?» դեբյուտային ստուդիական ալբոմը 2019 թվականի մարտի 29-ին Darkroom և Interscope Records լեյբլներում։ Սա ալբոմը եզրափակող երգն է։ Այն ներառում է ալբոմի բոլոր երգերից հատվածներ (բացի «!!!!!!!»-ից)։ Այն սկսվում է «I Love You» երգից հատվածով և ավարտվում է «Bad Guy» երգով։


== Չարթեր ==


== Ծանոթագրություններ ==
Եռսի (այլ կիրառումներ)

Եռսի անունը կամ տերմինը կարող է վերաբերել հետևյալ հոդվածներին․

Եռսի - գյուղ Էստոնիայի Տամսալու շրջանի կազմում։
Եռսի - գյուղ Էստոնիայի Ռաասիկու շրջանի կազմում։
Բերթաղ (լեռ)

Անվան այլ կիրառումների համար տե՛ս՝ Բերթաղ (այլ կիրառումներ)Բերթաղ, լեռ Լոռիում, Վիրահայոց լեռներում, Կողբ գետից 1,5-2 կմ հյուսիս-արևելք։ Ղալաչա գետի մոտ։ Ունի 1080 մ բարձրություն։


== Ծանոթագրություններ ==
Սամոնյա

Սամոնյա (ֆր.՝ Samognat), կոմունա Ֆրանսիայում, որը մտնում է Ռոն Ալպեր մարզի կազմի մեջ։ Մտնում է Էն կանտոնի կազմի մեջ։ Կոմունայի շրջանը Նանտիուան է։
Կոմունայի կոդը INSEE՝ 01392։


== Աշխարհագրություն ==
Կոմունան Փարիզ քաղաքից գտնվում է 380 կմ հարավ-արևելք, դեպի հյուսիս-արևելք՝ Լիոն քաղաք, 80 կմ է և 28 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 524 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 459 մարդկանցից 389-ը տնտեսապես ակտիվ են եղել, 70-ը՝ պասիվ (ակտիվության ցուցանիշը` 84.7% է, 1999 թվականին՝ 77.2%)։ 389 ակտիվ բնակիչներից աշխատել են 370-ը (201 տղամարդ, 169 կին), գործազուրկ է եղել 19 մարդ (4 տղամարդ և 15 կին)։ 70 պասիվներից 30 հոգի եղել են աշակերտ կամ ուսանող, 27-ը՝ թոշակառու, 13 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
«Սամոնյա» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-04-06 
«Սամոնյա» (ֆրանսերեն)։ cassini.ehess.fr։ Վերցված է 2014-04-06
Հովհաննես Բարսեղյան (այլ կիրառումներ)

Հովհաննես Բարսեղյան անուն-ազգանունը կարող է վերաբերել՝

Հովհաննես Բարսեղի Բարսեղյան (19-20-րդ դարեր), թղթակից։
Հովհաննես Խաչատուրի Բարսեղյան (1920-2014), լեզվաբան։


== Ծանոթագրություններ ==
1899

1899 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1899 թվականն է, 
XIX դարի 99-րդ տարին։


== Դեպքեր ==
Գործարկվում է Ալեքսանդրապոլ - Կարս երկաթուղին


== Ծնունդներ ==
Փետրվարի 18 - Էրիխ Կոզիոլ, գերմանացի տնտեսագետ
Խաչատուր Չալխուշյան, ռուսաստանցի հայ ճարտարապետ
Դեկտեմբերի 15 - Գաբրիել Էլ-Ռեգիստան, հայազգի խորհրդային լրագրող, գրող, ԽՍՀՄ օրհներգի խոսքերի համահեղինակ
Վարսիկ Աթանեսյան, հայ խորհրդային պետական կուսակցական աշխատող
Հունվարի 6 - Հատիկ Ազիզյան, հայ լրագրող, պատմաբան
Օգոստոսի 24 - Խորխե Լուիս Բորխես, ազգությամբ արգենտինացի գրող, էսսեիստ, թարգմանիչ
Սերգեյ Կարապետյան, հայազգի գեներալ-մայոր
Հունիսի 13 - Ակսել Բակունց, հայ խորհրդային արձակագիր, գրականագետ, կինոսցենարիստ, թարգմանիչ, գյուղատնտես, ԽՍՀՄ գրողների միության անդամ 1934-ից
Պոլ Անրի Սպաակ, Բելգիայի քաղաքական և պետական․ գործիչ
Հունվար 1 - Գրիգոր Արեյան, հայ արձակագիր, թարգմանիչ (վ. 1973)
Հունվար 18 - Վահրամ Թերզիբաշյան, հայ թատերագետ, գրականագետ (վ. 1964)
Ապրիլ 7 - Ավետ Գաբրիելյան, հայ ջութակահար, (վ. 1983)
Ապրիլ 15 - Վիվան, (Անուշավան Մարգարի Ջիդեջյան), հայ արձակագիր, թարգմանիչ, ԽՍՀՄ գրողների միության անդամ (վ. 1960)
Ապրիլի 15 - Վիվան (Անուշավան Մարգարի Ջիդեջյան), հայ արձակագիր, թարգմանիչ, ԽՍՀՄ գրողների միության անդամ 1934-ից
Ապրիլ 22 - Վլադիմիր Նաբոկով, ռուս գրող (վ. 1977)
Մայիսի 17 - Անիտա Կոնտի, ազգությամբ հայ, ֆրանսիացի բնախույզ, աշխարհում առաջին կին օվկիանոսագետ, լուսանկարիչ
Հունիսի 15 - Երվանդ Քոչար, հայ խորհրդային նկարիչ-արձանագործ
Հունիս 27 - Երվանդ Քոչար, հայ նկարիչ, քանդակագործ (վ. 1979)
Հուլիս 21 - Էռնեստ Հեմինգուեյ, ամերիկյան գրող (վ. 1961)
Օգոստոս 10 - Մկրտիչ Խերանյան, հայ արձակագիր, բանաստեղծ, թարգմանիչ (վ. 1970)
Օգոստոսի 13 - Ալֆրեդ Հիչքոք, անգլիացի ռեժիսոր, սցենարիստ և պրոդյուսեր
Նոյեմբեր 1 - Արմեն Գուլակյան, հայ ռեժիսոր, թատերական գործիչ, դրամատուրգ, դերասան (վ. 1960)
Ակսել Բակունց-հայ գրող (վ.1937 թ.)


== Մահեր ==
Միջազգային համբավ վայելող դիվանագետ Նուբար Փաշա (ծ. 1825)
Համբավավոր ֆիդայապետ Աղբյուր Սերոբ (ծ. 1864)
Ապրիլի 22 - Յոհան Կյոլեր, էստոնացի նկարիչ, էստոնական գեղանկարչության հիմնադիրը
Օտմար Մերգենթալեր, պոլիգրաֆիայի բնագավառի գերմանացի գյուտարար
Ավող (գետակ)

Ավող, գետակ Հայկական լեռնաշխարհում, Ճորոխի ավազանում։


== Ծանոթագրություններ ==
Բրայանա Էվիգան

Բրայանա Բարբարա-Ջեյն Էվիգան (անգլ.՝ Briana Barbara-Jane Evigan, հոկտեմբերի 23, 1986(1986-10-23), Լոս Անջելես, Կալիֆոռնիա, ԱՄՆ), ամերիկյան դերասանուհի և պարուհի` առավել հայտնի «Քայլ առաջ 2. Փողոցներ» ֆիլմում խաղացած դերով։


== Վաղ տարիներ ==
Էվիգանը ծնվել է ԱՄՆ-ի Կալիֆորնիա նահանգի Լոս Անջելես քաղաքում։ Նա Պամելա և Գրեգ էվիգանների երրորդ երեխան է։ Եղբայրը՝ Ջեյսոնը, After Midnight Project խմբի երգիչ է, իսկ քույրը՝ Վանեսա Լին, դերասանուհի է։ Բրայանայի ծնողները աշխատում են զվարճությունների ինդուստրիայում։ Հայրը՝ Գրեգ Էվիգանը, պարող է , կոմպոզիտոր, դերասան և երաժիշտ է, իսկ մայրը՝ Պամելա Սերպը, դերասանուհի, մոդել ու պարուհի։ Ծնողները աչալրջորեն հետևում են իրենց կրտսեր դստեր յուրաքանչյուր քայլին։ Բրայանան պրոֆեսիոնալ պարուհի և պարուսույց է։ Դպրոցական տարիներին զբաղվել է պարով հեռուստատեսությունում հայտնի փորձառու մասնագետ և պարուսույց Շեյն Սփարքսի գլխավորությամբ։ Պարել է տարբեր աստղերի համերգներին։ Քեմփնբել Հոլ միջնակարգ դպրոցն ավարտելուց հետո՝ 2004 թվականին, Բրայանան որոշում է ընդունվել Լոս Անջելեսում գտնվող Valley College-ը։ Այնտեղ նա դարձել է Moorish Idol  այլընտրանքային փոփ-ռոք խմբի հիմնադիր, որտեղ վոկալիստ էր և նվագում էր ստեղնաշարային գործիքներ։


== Կարիերա ==
Որպես պրոֆեսիոնալ պարուհի նկարահանվել է Linkin Park-ի, Flo Rida-ի, T-Pain-ի և Էնրիկե Իգլեսիասի տեսահոլովակներում։ «Վախն ինչպես որ կա» հեռուստասերալում, «Ոճային իրեր» և «Something Sweet» ֆիլմերում խաղացել է էպիզոդային դերեր։
2008 թվականին 2006 թվականին «Քայլ առաջ 2. Փողոցներ» պարային-դրամատիկական սիքվել ֆիլմում խաղացել է Էնդի Ուեստի դերը, որը նրան ճանաչում է բերել։ Ֆիլմը նկարահանվել է 2007 թվականի վերջին Բալթիմորում և հեռարձակվել է 2008 թվականի փետրվարի 14-ին։ Ֆիլմը, որը արժանացել է «Rotten Tomatoes»-ի բացասական արձագանքին, ամբողջ աշխարհում վաստակել է 148 424 320 դոլլար։ Էվիգանն ու Ռոբերտ Հոֆմանը 2008 MTV Movie Awards-ին  ստացել են մրցանակ «Լավագույն համբույրի» համար։
2009 թվականին նկարահանվել է «Թեմա։ Ես սիրում եմ քեզ» և «Վագրի գերիշխանության տակ» անկախ ֆիլմերում։
Ջեյմս Լաֆերտի և Էդ Վեստվիկի հետ նկարահանվել է «Դոնի Դարկո» և «Ս․ Դարկո» ֆիլմերի սիքվելներում։ Սկզբում ֆիլմը նախատեսված էր կինոթատրոններում ցուցադրելու համար, սակայն հանդիպելով բացասական արձագանքի 2009 թվականի մայիսի 12-ին թողարկվել է միայն DVD տարբերակով։
2009 թվականի ապրիլի 2-ին «Female Star of Tomorrow» անվանակարգում ստացել  է «ShoWest» մրցանակը։
Ջեյմի Քինգի և Ալեքսա Վեգայի հետ 2010 թվականին նկարահանվել է 1980 թվականի «Մայրերի օր» ֆիլմի նույնանուն վերամշակման մեջ։
2012 թվականին էկրան է բարձրացել «Սատանայական պարահանդես» ֆիլմը, որտեղ Էվիգանը և Ալեքսա Վեգան կրկին աշխատել են միասին։
2014 թվականին Էվիգանը Էնդի Ուեստի դերով նկարահանվել է «Քայլ առաջ» շարքի հինգերորդ ֆիլմում՝ «Քայլ առաջ։ Ամեն ինչ կամ ոչինչ»։


== Անձնական կյանք ==
2008-2009 թվականներին հանդիպել է «Wicker» խմբի անդամ Մաքս Նեշի հետ։ 2009 թվականից հանդիպում է Պատրիկ Ֆլյուգերի հետ, որը հայտնի է«Չիկագոյի ոստիկանությունը» հեռուստասերիալում  խաղացած Ադամ Ռուզեկի դերով։


== Ֆիլմագրություն ==


=== Նկարահանումներ տեսահոլովակներում ===


== Ծանոթագրություններ ==


== Արտաքին հղումներ ==
Брайана Эвиган (անգլ.) Internet Movie Database կայքում
Հիքման շրջան (Կենտուկի)

Հիքման շրջան (անգլ.՝ Hickman County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 632 կմ² է, բնակչությունը՝ 4.902 մարդ (2010 թ. տվյալներով)։ Շրջկենտրոնն է Քլինտոն բնակավայրը։ Կազմավորվել է 1821 թ.։
Եպիսկոպոսի տուն (Տագանրոգ)

Եպիսկոպոսի տուն (ռուս.՝ Архиерейский дом), նաև՝ Կիրսանովի տուն (ռուս.՝ Дом Кирсанова), մեկուկեսհարկանի կառույց ՌԴ Ռոստովի մարզի Տագանրոգ քաղաքի Չեխովի փողոց, 129 հասցեում։ 1992 թվականի նոյեմբերի 18-ից մշակութային ժառանգության տարածաշրջանային նշանակության օբյեկտ է։


== Պատմություն ==
Տունը կառուցվել է 1824 թվականին և եղել է գեներալ Կիրսանովի սեփականությունը։ Մինչև 1917 թվականը այս տանը գտնվում էին եպիսկոպոսի բնակարանը և նրա գրասենյակը, այստեղ տնային եկեղեցի էր։ Որոշ ժամանակ անց այս առանձնատանը կահավորվեցին կոմունալ բնակարաններ։


== Նկարագրություն ==
Առանձնատան առաջին հարկը երեսպատված է կոպտատաշ քարով։ Սյուները միանում են ճաղաշարքին երկրորդ հարկի մոտ։ Շենքի քիվը զարդարված է մի շարք փոքր ելուստներով՝ ատամնաշարերով, որոնք ընդունում են ուղղանկյուն ձև։ Միջնահարկն ընդգծում են կիսաշրջանաձև բարձր պատուհանները՝ կոպտատաշ քարի տեսք ունեցող երեսկալներով։ Տունն ունի պատշգամբ, որի ծածկը հենվում է կորնթական օրդենի չորս սյուներին։ Դրանք զարդարված են բարձր ցոկոլների վրա կանելյուրներով, որոնք հենվում են գետնին։ Ծոփորի վերևում գտնվում է 4 խորշով ատտիկոսը. նրանցից 2-ը գտնվում է գլխավոր ճակատին, 1-ը՝ կողային պատերին։
Կիրսանովի տունը կլասիցիզմի ոճով կառուցված տագանրոգյան շինության օրինակ է։


== Պատկերասրահ ==

		


== Ծանոթագրություններ ==
Հերբրանդ Բակկեր

Հերբրանդ Բակկեր (հոլ.՝ Gerbrand Bakker, ապրիլի 28, 1962(1962-04-28), Wieringerwaard), նիդերլանդացի գրող։


== Կենսագրություն ==
Ավարտել է Ամստերդամի ինստիտուտը։ Պրոֆեսիոնալ այգեպան է։ «Դե Գրինեն Ամստերդամ» շաբաթաթերթի գլխավոր խմբագիրն է։


== Ստեղծագործություն ==
«Բարձր լեռնային լռություն» նրա առաջին վեպն է (2006), որը հրատարակվել է անգլերեն լեզվով՝ Երկվորյակների անվան տակ, ստացել է մի շարք ազգային մրցանակների, մի շարք մրցանակների Ֆրանսիայում, և, վերջապես, Դուբլինի գրական մրցանակի, արժանացել է համաշխարհային ճանաչման (2010 թվական)։ 2013 թվականին վեպը էկրանավորվել է։


== Վեպեր ==
Բարձր լեռնային լռություն / Boven is het stil (2006 թվական)
Հունիս / Juni (2009 թվական)
Շրջանցել / De Omweg (2010 թվական,Վեպի անգլերեն թարգմանությունը 2013 թվականին թարգմանված արձակի համար ստացել է Անկախ մրցանակ)


== Պատկերասրահ ==

		
		


== Ծանոթագրություններ ==


== Արտաքին հղումներ ==
Блог Гербранда Баккера Archived 2013-05-18 at the Wayback Machine.
Страница в дигитальной Библиотеке нидерландской литературы
Շահ

Անվան այլ կիրառումների համար տե՛ս՝ Շահ (այլ կիրառումներ)
Շահ (պարսկ.՝ տիրակալ, արքա), միապետի տիտղոս Մերձավոր և Միջին Արևելքի երկրներում, Հնդկաստանում (Դելիի սուլթանությունում)։ Առաջին անգամ շահ և ապա շահնշահ (արքայից արքա) օգտագործվել է Իրանում, Սասանյանների տիրապետության ժամանակ և պահպանվել մինչև 1979 թվականի փետրվարը, երբ գահընկեց արվեց շահ Մոհամմադ Ռեզա Փահլավին։


== Հղում ==
Վեժա Յու (Եվայի վտակ)

Անվան այլ կիրառումների համար տե՛ս՝ Վեժա Յու (այլ կիրառումներ)Վեժա Յու (ռուս.՝ Вежа-Ю), գետ Ռուսաստանում, հոսում Արխանգելսկի մարզում։ Գետաբերանը տեղակայված է Եվա գետի ձախ ափին՝ 40 կմ հեռավորության վրա։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047238
Հիդրոլոգիական ուսումնասիրությունների կոդը - 103004723
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հունվարի 16

Հունվարի 16, տարվա 16-րդ օրն է։

Տարվա ավարտին մնում է 349 (նահանջ տարիներին՝ 350) օր։


== Դեպքեր ==
1547 - Իվան Գրոզնին դառնում է Ռուսաստանի առաջին ցար
1581 - Անգլիայի պառլամենտի կողմից կաթոլիկությունը հայտարարվում է օրենքից դուրս
1605 - Մադրիդում լույս է տեսնում Միգել Սերվանտեսի «Դոն Քիշոտ» վեպը
1780 - անգլիական նավատորմն իսպանացիներին հաղթելով, ազատագրում է Ջիբրալթարը
1920 - Փարիզում կայացավ Ազգերի լիգայի առաջին նիստը
1979 - Իրանի Խորասան մարզում տեղի ունեցած երկրաշարժի զոհ են դառնում հարյուրավոր մարդիկ
1989 - Մոնթե Մելքոնյանը Ֆրանսիայում ազատվեց բանտից


== Ծնունդներ ==
1728 - Նիկոլո Պիչինի, իտալացի կոմպոզիտոր (մ. 1800)
1894 - Մատթեոս Զարիֆյան, բանաստեղծ
1901 - Ֆուլխենսիո Բատիստա, Կուբայի 9-րդ նախագահը (մ. 1973)
1910 - Արշավիր Դարբնի, հայ առակագիր, բանաստեղծ (մ. 1980 թ.)։
1974 - Քեյթ Մոս, ֆոտոմոդել, բրիտանուհի
1980 - Սեյդու Կեյտա,մալիացի ֆուտբոլիստ, կիսապաշտպան
1992 - Մայա Կեուչ, սլովենացի երգչուհի


== Մահեր ==
1886 - Ամիլկարե Պոնկիելլի, իտալացի կոմպոզիտոր (ծն. 1834)
1891 - Լեո Դելիբ, ֆրանսիացի կոմպոզիտոր (ծն.. 1836)
1945 - Լև Շթայնբերգ, սովետական դիրիժոր և երգահան (ծն. 1870 թ.)։
1954 - Միխայիլ Պրիշվին, խոսքի վարպետ
1972 - Ռոս Բաղդասարյան, ամերիկահայ դերասան, դաշնակահար (ծն. 1919)
2013 - Ասլան Ուսոյան, քրեական հեղինակություն (ծն. 1937)։


== Տոներ ==
Աշխարհում՝ The Beatles-ի օր։
Իսրայելում՝ Դրոշի օր կամ Դավթի աստղի օր։
Վլադիմիրո-Պավլովկա

Վլադիմիրո-Պավլովկա (ուկրաիներեն՝ Володимиро-Павлівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Վլադիմիրո-Պավլովկա գյուղում բնակվում էր 96 մարդ։ Բնակավայրը զբաղեցնում է 0,4 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Treat You Better

«Treat You Better», երգ՝ ձայնագրված ամերիկացի երգիչ և կոմպոզիտոր Շոն Մենդեսի կողմից նրա երկրորդ Illuminate ստուդիական ալբոմից։ Թողարկվել է 2016 թվականի հունիսի 3-ին որպես առաջին սինգլ Island, Republic և Universal լեյբլներում։ Երգը գրել են Շոն Մենդեսը, Teddy Geiger-ը և Scott Harris-ը, պրոդյուսերներ՝ Teddy Geiger, Dan Romer, DJ "Daylight" Kyriakides: Սինգլը զբաղեցրել է № 6 հորիզոնականը ԱՄՆ-ի և Մեծ Բրիտանիայի (UK Singles Chart) և ընդգրկվել շատ երկրների լավագույն տասնյակների մեջ։ Տեսահոլովակը ունեցել է մեծ ճանաչում (ավելի քան 500 միլիոն դիտում), իսկ սինգլի վաճառքը ԱՄՆ-ում անցել է 1 միլիոն օրինակը, և այն ստացել է պլատինե կարգավիճակ։


== Առևտրական հաջողություններ ==
«Treat You Better»-ը հասել է UK Singles Chart-ի առաջին հորիզոնականին և № 6-ի Billboard Hot 100 հիթ-շքերթում։ «Treat You Better»-ը նաև հասել է № 1-ի Adult Top 40 հիթ-շքերթում, № 4 Adult Contemporary հիթ-շքերթում և № 3 Mainstream Top 40 (Pop Songs) հիթ-շքերթում։ ԱՄՆ-ում սինգլի վաճառքը կազմել է 1 միլիոն օրինակ, և այն ստացել է պլատինե կարգավիճակ։


== Երաժշտական տեսահոլովակ ==
Տեսահոլովակի պրեմիերան կայացել է 2016 թվականի հուլիսի 12-ին։ Տեսահոլովակում նկարահանվել է Stuart Hunter-ը (ամերիկացի մոդել և դերասանուհի Դեվոն Աոկիի ազգականը)։


== Արձագանքներ ==
Billboard ամսագիրը տեղադրել է «Treat You Better» երգը № 42 հորիզոնականում իր տարեվերջյան «100 Best Pop Songs of 2016» ցանկում։
Ներառվել է Billboard-ի տվյալներով 2016 թվականի ԱՄՆ-ի լավագույն սինգլների տարեվերջյան ցանկում (№ 28 հորիզոնական)։


== Կենդանի կատարումներ ==
Մենդեսը կենդանի կատարել է իր երգը մի քանի հեռուսաշոուներում, այդ թվում նաև 2016 Much Music Video Awards, The Tonight Show (12 հուլիսի, 2016), American Music Awards (20 նոյեմբերի, 2016).


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Treat You Better» ՅուԹյուբում (ավելի քան 1,2 միլիարդ դիտում)
Ելան (Տարասովսկի շրջան)

Անվան այլ կիրառումների համար տե՛ս՝ Ելան (այլ կիրառումներ)Ելան (ռուս.՝ Елань), գյուղ Ռուսաստանի Ռոստովի մարզի Տարասովսկի շրջանում։ Մտնում է Վոյկովսկի գյուղական համայնքի կազմի մեջ։ Ուկրաինա սահմանից գտնվում է 10 կմ հեռավորության վրա։
Բնակչությունը կազմում է մոտ 1000 մարդ։
Նարվա

Անվան այլ կիրառումների համար տե՛ս՝ Նառվա (այլ կիրառումներ)Նարվա (էստ․՝ Narva), քաղաք Էստոնիայի Իդա-Վիրումաա նահանգի Նառվա շրջանում։
2012 թվականի տվյալներով քաղաքում բնակվում էր 58663 մարդ։


== Պատմական ակնարկ ==
Առաջին անգամ հիշատակվել է 1171 թ․։ Ունի երկաթուղային կայարան Սանկտ Պետերբուրգ-Տալլին գծի վրա։ 1220-1346 թթ․ պատկանել է Դանիային, մինչև 1558 թ․՝ Լիվոնյան օրդենին, ապա Շվեդիային։ Հյուսիսային պատերազմի (1700-1721) սկզբում ռուսական զորքերը շրջապատեցին Նարվան, բայց շվեդների հետ կռվում պարտվեցին։ 1704 թ․ նոյեմբերի 9 ռուսները գրավեցին այն։ 1940 թվականին մտնել է էստոնական ՍՍՀ կազմ։


== Տնտեսություն և մշակույթ ==
Ունի էներգետիկ, սննդի, փայտամշակման, շինանյութերի արթյունաբերություն։ Ունի պոլիտեխնիկում, պատմության թանգարան։ Պահպանվել են դղյակ (XIII-XIV), քաղաքապետարան (XVII), քաղաքային ամրություններ (XVI) դարերի։


== Պատկերներ ==

		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ազգերի ինքնորոշման իրավունքի մասին

«Ազգերի ինքնորոշման իրավունքի մասին», Վ. Ի. Լենինի աշխատությունը՝ նվիրված ազգային հարցում կոմունիստական կուսակցության տեսությանը, ծրագրին և քաղաքականությանը։ Հրատարակվել է 1914-ին, «Պրոսվեշչենիե» («Просвещение») ամսագրում։ Վ. Ի. Լենինը բազմակողմանիորեն հիմնավորել է կուսակցության ծրագրային դիրքորոշումն ազգերի ինքնորոշման իրավունքի հարցում՝ ընդհուպ մինչև անջատումը և ինքնուրույն պետության ստեղծումը։ Առաջին համաշխարհային պատերազմի նախօրյակին օպորտունիստները հարձակվում էին հատկապես կուսակցության ծրագրի § 9-ի վրա, ուր հռչակվում էր ազգերի ինքնորոշման իրավունքը։ Նրանք փորձում էին կուսակցության ծրագրին հակադրել Ռոզա Լյուքսեմբուրգի «Ազգային հարցը և ինքնավարությունը» հոդվածի մի քանի ոչ ճիշտ դրույթները։ Նշելով Ռոզա Լյուքսեմբուրգի՝ որպես հեղափոխականի տարբերությունն օպորտունիստներից, Վ. Ի. Լենինը ոչ մի զիջում չի անում սկզբունքային հարցերում և հետևողականորեն բացահայտում է նրա բոլոր սխալները։ Վերլուծելով կապիտալիզմի դարաշրջանում ազգերի զարգացման պրոցեսը՝ նա ցույց է տալիս դրա սոցիալ֊տնտեսական հիմքերը։ Վ. Ի. Լենինը նշում է, որ մարքսիստները չեն կարող աչքաթող անել ազգային պետություն ստեղծելու ձգտում ծնող տնտեսական գործոնները։ «Այս նշանակում է,– գրում է Վ. Ի. Լենինը,– որ մարքսիստների ծրագրում «ազգերի ինքնորոշումը» պատմա֊տնտեսական հայեցակետից չի կարող այլ նշանակություն ունենալ, բացի քաղաքական ինքնորոշումից, պետական ինքնուրույնությունից, ազգային պետություն կազմելուց» (Երկ., հ. 20, էջ 498)։
Ազգերի ինքնորոշման իրավունքը բխում է ոչ միայն բազմազգ պետության մեջ ճնշվող կամ գաղութային լծի տակ գտնվող ժողովուրդների, այլև իշխող ազգի պրոլետարիատի արմատական շահերից։ Ազատագրելով ճնշված ազգությանը՝ իշխող ազգի պրոլետարիատն ինքն է ազատագրվում, որովհետև, ինչպես նշում է Մարքսը, չի կարող ազատ լինել մի ժողովուրդ, որ ճնշում է այլ ժողովուրդների։ Ճնշված ազգի ազգային֊ազատագրական շարժման մեջ կա համադեմոկրատական բովանդակություն, որը պաշտպանում են մարքսիստները, սակայն նրանց նպատակն ազգերի մեկուսացումը չէ, այլ բոլոր ազգերի աշխատավորների ամենասերտ միավորումը կապիտալի դեմ մղվող պայքարում։ Վ. Ի. Լենինը ցույց տվեց, որ ազգերի ինքնորոշման իրավունքի ժխտումը, նրա նենգափոխումը նացիոնալ֊լիբերալ ֆրազներով, «կուլտուր֊ազգային ավտոնոմիայի» պահանջով, իրականում հրաժարումն է «Պրոլետարներ բոլոր երկրների, միացե՛ք» լոզունգից և զիջում վելիկոռուսական շովինիզմին ու բուրժուական նացիոնալիզմին։ «Ազգերի լիակատար իրավահավասարություն, ազգերի ինքնորոշման իրավունք, բոլոր ազգերի բանվորների միաձուլում, — ազգային այս ծրագիրն է ուսուցանում բանվորներին մարքսիզմը, ուսուցանում ամբողջ աշխարհի փորձը և Ռուսաստանի փորձը» (նույն տեղում, էջ 569)։ «Ագզերի ինքնորոշման իավունքի մասին» աշխատությունը մեծ դեր խաղաց ազգային հարցի մարքսիստական տեսության զարգացման և ազգերի ինտերնացիոնալ համերաշխության կազմակերպման գործում։
Էհմյա

Էհմյա (էստ․՝ Ehmja), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տավրիչեսկոե (գյուղ, Թելմանովսկի շրջան)

Անվան այլ կիրառումների համար տե՛ս՝ ՏավրիչեսկոեՏավրիչեսկոե (ուկրաիներեն՝ Тавричеське), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Տավրիչեսկոե գյուղում բնակվում էր 273 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորդաշկի

Մորդաշկի (ռուս.՝ Мордашки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաֆայել Պերասսա

Ռաֆայել Պերասսա (իսպ.՝ Rafael Perazza), բնակավայր Ուրուգվայի հարավարևելյան մասում, Սան Խոսե դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1277 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Rafael Perazza Archived 2012-10-10 at the Wayback Machine.
Ձյուբովշչինա

Ձյուբովշչինա (ուկրաիներեն՝ Дзюбівщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Ձյուբովշչինա գյուղում բնակվում էր 286 մարդ։ Բնակավայրը զբաղեցնում է 0,873 կմ² տարածք։ Բնակչության խտությունը կազմում էր 327,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լճագորտ

Լճագորտ (լատ.՝ Rana ridibunda), գորտերի ընտանիքի անպոչ երկկենցաղ։ Տարբեր հետազոտողների կողմից դասվում է Rana կամ Pelophylax ցեղերին կամ ենթացեղերին։ 


== Արտաքին կառուցվածք ==
Մարմնի երկարությունը 1, 1-17 սմ է։ Գլխի դիմային հատվածը բավականին սուր է։ Մաշկը հարթ է կամ թեթևակի բշտավոր, մշտապես խոնավ։ Ունի լավ զարգացած թմբկաթաղանթ։ Հետևի վերջույթների լողաթաղանթները լավ են զարգացած։ Ներքին կրնկային թմբիկը բարձր է և կլոր։ Մեջքային մակերեսը մոխրագույնից-դեղնականաչավուն կամ կանաչ է, սովորաբար՝ ավելի մուգ (տարբեր երանգների, չափերի ու դասավորության) խալերով։ Մեջքի երկարությամբ հաճախ անցնում է բաց գույնի զոլ։ Քունքային մուգ գիծը բացակայում է։
Մարմնի ստորին մակերեսը սպիտակավուն կամ դեղնավուն է, հաճախ՝ բազմաթիվ մուգ բծերով։ Արուները տարբերվում են բերանի անկյուններին տեղադրված սպիտակավուն ձայնապարկերի առկայությամբ, որոնց միջոցով արձակում են բարձր կռկռոց։ Շերեփուկը խոշոր է, մարմինը վերևից՝ տանձանման, գորշամոխրագույն։ Մեջքային լողաթաղանթը լավ է զարգացած, կոր է՝ առանց նախշի։ 


== Տարածվածությունը Հայաստանում ==
Հայաստանում տարածված է բոլոր մարզերում։ Հանդիպում է կանգուն և հոսող ջրավազանների ափամերձ գոտում, չոր ու շոգ նախալեռներից մինչև ցուրտ ու խոնավ լեռնային տարածքները։


== Սննդառություն ==
Սնվում է մանր որդերով, փափկամարմիններով, հոդվածոտանիներով, երբեմն նաև մանր ողնաշարավորներով, շերեփուկները՝ դետրիտով, ջրիմուռներով, բարձրակարգ բույսերով, նաև ջրային կենդանիներով ու նրանց դիակներով։ Ձմեռում է աշնան վերջից գարնան սկիզբը՝ ջրավազանի հատակին՝ տիղմի մեջ թաղվելով։ 


== Բազմացում և զարգացում ==
Զուգավորումն ու ձվադրումը տեղի են ունենում գարնանից ամառ՝ կախված միջավայրի ջերմաստիճանից։ էգը դնում է 3, 9-11, 5 հազար գորտնկիթ՝ գնդաձև կույտերի տեսքով, լավ լուսավորված վայրերում՝ 40-150 սմ խորության վրա։ Շերեփուկը ծնվում է 3-18 օր հետո։ Կերպարանափոխությունը տեղի է ունենում 50-95 օրականում։ Շերեփուկները կարող են ձմեռել։ Սեռահասուն է դառնում կյանքի 4 տարում։ 
Հաճախ խնամվում է անազատ պայմաններում։ Օգտագործվում է գիտահետազոտական նպատակով, միսը՝ որպես սնունդ։


== Ծանոթագրություններ ==
Ուստ-Կուլոմի շրջան

Ուստ-Կուլոմի շրջան (ռուս.՝ Усть-Куломский район, կոմի՝ Кулöмдін район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Ուստ-Կուլոմ։


== Աշխարհագրություն ==
Շրջանի տարածքի մակերեսը կազմում է 26200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29856 մարդ։ Բնակչության խտությունը կազմում էր 1,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սովետապատ (այլ կիրառումներ)

Սովետապատ (Սովետաբադ) կարող է նշանակել՝


== Ադրբեջան ==
Սովետապատ — գյուղ Ադրբեջանական Հանրապետության Բաբեկի շրջանում։
Սովետապատ — գյուղ Ադրբեջանական Հանրապետության Շարուրի շրջանում։
Սովետաբադ — գյուղ Ադրբեջանական Հանրապետության Խիզիի շրջանում։
Սովետաբադ (այժմ՝ Հասանաբադ) — գյուղ Ադրբեջանական Հանրապետության Նեֆթչալայի շրջանում։
Ակնառու հասարակական ներդրման համար մեդալ (Նորվեգիա)

Ակնառու հասարակական ներդրման համար մեդալ, Նորվեգիայի պետական պարգև։


== Պատմություն ==
Մեդալը հաստատվել է Շվեդիայի և Նորվեգիայի Կարլ Յոհան XIV թագավորի կողմից 1919 թ.-ի ապրիլի 10-ին որպես խրախուսական պարգև Նորվեգիայի քաղաքացիներին հանուն երկարատև, խրախուսական և հասարակական աշխատանքի համար։ Մեդալով պարգևատրման ցուցակը կառավարությանն է ներկայացվում Նորվեգիայի արդարադատության նախարարի կողմից։ Նիստին մասնակցում է նաև Նորվեգիայի թագավորը։
Սկզբնական շրջանում մեդալը ունեցել է մեկ աստիճանակարգ, սակայն 1844 թ.-ի ապրիլի 13-ից կարգավիճակի մեջ կատարվեցին փոփոխություններ և այն ունեցավ երկու աստիճանակարգ՝ ոսկե և արծաթե։
Ակնառու հասարակական ներդրման համար ոսկե մեդալ շնորհվել է հազվադեպ։ Այս հանգամաքնը բարձրացրել է մեդալը հեղինակությունը հասարակության մեջ։ Պատմության մեջ ոսկե մեդալով պարգևատրվել է ընդամենը 28 մարդ։ 1945 թ.-ից հետո ոսկե մեդալ ստացել են 10 անձ։ Նորվեգիայի կառավարության նախաձեռնությամբ ոսկե մեդալով պարգևատրվել է Նորվեգիայի թագավոր Հակոն VII-ը իր հոբելյանի կապակցությամբ։ Կառավարությունն այդ քայլը պատճառաբանել է հետևյալ կերպ. «Խաղաղ և պատերազմական ժամանակաշրջանում երկար տարիներ աշխատելով երկրի և ժողովրդի համար՝ նորին գերազանցությունը իրագործել է իր կարգախոսը՝ «Ամեն ինչ Նորվեգիայի համար», և պետության նախարարների խորհուրդը չի կարող համաձայնության չգալ, որպեսզի նորին գերազանցությունը այսուհետ կրի այս մեդալը»։ 1973 թ.-ին ոսկե մեդալով պարգևատրվեց նաև Նորվեգիայի Օլաֆ V թագավորը իր 70-ամյակի կապակցությամբ։ Ակնառու հասարակական ներդրման համար արծաթե մեդալ մինչ 1920 թ.-ը շնորհվել է մեծ թվով անձանց, սակայն հետագայում պարգևատրումները քչացան։ 1945 թ.-ից հետո արծաթե մեդալ են ստացել ընդամենը 10 անձ, որոնցից վերջինը ստացել է 1960 թ.-ին։ Վերջին պարգևատրումը եղել է 1995 թ.-ին։ Մեդալը դադարել են շնորհել 2004 թ.-ից։


== Նկարագրություն ==
Մեդալը շրջանաձև է և պատրաստված ոսկուց կամ արծաթից՝ պայմանավորված աստիճանակարգով։ Սկզբնական շրջանում այն վերևի հատվածում ուներ թագ, այնուհետև այն փոխարինվեց արքայական պսակով։ Դիմային հատվածում պատկերված է տվյալ պահին իշխող թագավորի դիմանկարը՝ եզրերին գրված թագավորի անունը և կարևգախոսը։ Հակառակ կողմում պատկերված է դուբի տերևներից պատրաստված դափնեպսակ, որի մեջտեղում գրված է «For borgerdåd»: Մեդալին ամրացված է օղակ որի միջոցով այն ամրացվում է ժապավենին։ Ժապավենը պետական դրոշի գույներով ներկված մետաքսից է։


== Ծանոթագրություններ ==


== Աղբյուրներ ==
Kingdom of Norway: Medal for Outstanding Civic Services. (անգլերեն)
(4937) Լինտոտ

(4937) Լինտոտ (անգլ.՝ Lintott), աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 1-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,597069 ա. մ., առավելագույնը մոտենում է 2,1763 ա. մ. հեռավորության վրա և հեռանում 3,0178 ա. մ.։ Արեգակի շուրջ մեկ ամբողջական պտույտ է կատարում 1528,7 երկրային օրվա ընթացքում, իր ուղեծրով շարժվելով միջինում 0,235494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4937) Լինտոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էյուք (Եվդոկիայի գավառ)

Անվան այլ կիրառումների համար տե՛ս՝ Էյուք (այլ կիրառումներ)Էյուք, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սան Վիտո դի Լեգուցանո

Սան Վիտո դի Լեգուցանո (իտալերեն՝ San Vito di Leguzzano), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 3390 մարդ (2008), բնակչության խտություն՝ 565 մարդ/կմ²։ Զբաղեցնում է 6 կմ² մակերես։ Փոստային ինդեքս 36030։ Հեռախոսային կոդ՝ 0445։
Կոմունայի հովանավոր սրբերն են Սուրբ Վիտուսը, ինչպես նաև Մոդեստը և Կրիսկենտիան։


== Ծանոթագրություններ ==
Պոլարոիդ արտ

Պոլարոիդ արտ (անգլ.՝ Polaroid art), ժամանակակից ուղություն լուսանկարչական արվեստում։
Polaroid ընկերության տեսախցիկների կողմից նկարահանված որոշ ակնթարթային լուսանկարներ հարմար են այլընտրանքային մշակման տարբեր ձևերի համար, ինչը թույլ է տալիս հասնել տարբեր գեղարվեստական էֆեկտների։ Նկարիչները կարող էին հետաքրքիր արդյունքների հասնել հատկապես Polaroid SX-70 - ի լուսանկարները փորձարկելով. դրա համար նրանք օգտագործում էին տարբեր գործիքներ և մեթոդներ. օրինակ, յուղային ներկերով գեղանկարչության էֆեկտ ստանալու համար նրանք էմուլսիա էին չորացնում։ Սակայն, SX-70 -ը վաղուց դուրս է եկել արտադրությունից, իսկ Polaroid Originals –ի նմանատիպ արտադրանքները չունեն նույն գեղարվեստական հատկությունները, ուստի ֆոտոժապավենով փորձարկումները ի վերջո նույնպես ձախողվեցին։
Էմուլսիայի բարձրացմանը կարելի է հասնել Polaroid-ի, Fuji-ի շերտով բաժանիչ ժապավենի և Impossible Project-ի որոշ ժապավենների ջրի մեջ ընկղմումով, իսկ հետո՝ էմուլսիան տեղափոխում են նոր մակերևույթ, ինչպիսիք են փայտը, մետաղը կամ թուղթը։
Պատկերների փոխանցումը ևս մեկ մեթոդ է, որը նկարը անմիջապես շերտազատող ժապավենից տեղափոխում է նոր մակերևույթ։
Պրոֆեսիոնալ նկարիչների և լուսաինկարիչների կողմից Polaroid–ի հետ աշխատանքների տեխնիկայի լուսաբանումը արվեստի մեջ հանգեցրեց յուրօրինակ ուղղության ի հայտ գալուն։ Նման լուսանկարներով ակտիվորեն աշխատել են Ստեֆան դե Ժագերը, Ալեն Ֆլեյգը, Դևիդ Հոքնին, Լուկաս Սամարասը։
1981 թվականին արվեստի ֆրանսիացի քննադատ Պիեռ Ռեստանին, որը գրախոսություն գրեց Ars + Machina I ցուցահանդեսի կատալոգում, որը տեղի է ունեցել Ռենի մշակույթի տանը, լուսանկարչական աշխատանքների մասին արտահայտվել է հետևյալ կերպ. «Պոլարոիդ-արտը՝ ի դեմս Անդրե Մալյայի, Անժա Մանյելիի, Օդիլ Մուլինեի և Պեդրո Յուարտի, վերջին տարիներին ռազմատենչ հայտարարել է իր մասին և այդ ժամանակից ի վեր մնում է ժամանակակից լուսանկարչության մեջ առավել բաց ուղղություններից մեկը»։
Պաոլո Ջիոլին, ով նմանատիպ գեղարվեստական փորձեր էր կատարում, քննադատների կողմից բնութագրվեց որպես «նեո-պիկտորալիստ»։
Ամերիկյան նկարիչ ԴԷվիդ Հոկնին, դեռ 1980-ականն թվականներից, որպես գեղարվեստական գործիք օգտագործում է ակնթարթային տպագրությունը։ Նա ստեղծում է մեծ չափերի ֆոտոմոնտաժ, որը բաղկացած է մի քանի նկարներից, նա դրանք անվանում էր «ջոյներներ» (joiners):


== Ծանոթագրություններ ==


== Արտաքին հղումներ ==
Polaroid SX-70 -ի նկարների վրա փորձերի օրինակներ: Archived 2017-12-31 at the Wayback Machine.
Լաբրադոր (այլ կիրառումներ)

Լաբրադոր, կարող է վերաբերել՝

Լաբրադորի թերակղզի - Հյուսիսային Ամերիկայի հյուսիս–արևելքում
Լաբրադոր - միներալ պլագիոկլազների խմբից
Պաիդե

Անվան այլ կիրառումների համար տե՛ս՝ Պաիդե (այլ կիրառումներ)Պաիդե (էստ․՝ Paide), քաղաք Էստոնիայի Յարվամաա նահանգի Պաիդե շրջանում։ 2012 թվականի տվյալներով քաղաքում բնակվում էր 8561 մարդ։
Սառը պատերազմի տարիներին Պաիդե քաղաքում գտնվում էր խորհրդային Կոյգի ավիաբազան։ 1950-1991 թվականներին քաղաքը Պաիդե շրջանի կենտրոնն էր։


== Բնիկներ ==
Արվո Պյարտ, էստոնացի կոմպոզիտոր
Կարմեն Կաս, թոփ-մոդել
Իտա Էվեր, դերասան
Իոգան Էյխֆելդ, կենսաբան, պետական գործիչ
Էվե Կիվի, դերասան
Լիյվիկ Սիյմ, հոկեյիստ
Հովհաննես Հեսսե, բանաստեղծ Հերման Հեսսեյի հայրը
Կալե Կիյկ, շախմատիստ


== Եղբայր քաղաքներ ==
 ԱՄՆ Վեստմինստեր (Մերիլենդ)
 Ուկրաինա Պերեյասլավ


== Պատկերասրահ ==

		
		
		
		
		
		
		
		
		
		
		
		
		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Հրեա հարսնացուն

«Հրեա հարսնացուն» (հոլ.՝ Het Joodse Bruidje), Ռեմբրանդի վերջին և առեղծվածային նկարներից մեկը։ Նկարին անվանում է տրվել 1825 թվականին, Վան դեր Նոորի կողմից։ Նա սխալմամբ կարծում էր, որ նկարում պատկերված է հայրը, ով իր հրեա դստերը նվիրում է վզնոց՝ ամուսնանալու կապակցությամբ։
Հնարավոր է, որ դա պատվիրված դիմանկար է, բայց անյտեղ պատկերված մարդկանց հագուստները շատ հին են և բիբլիական, այդ իսկ պատճառով նկար տրվել են «Արտաքսերքսես I և Էսֆիր», «Իակով և Ռաքել», «Աբրամ և Սառա», «Բոոս և Ռուֆ» անունները։ Ավելի համոզիչ տարբերակը «Իսահակ և Ռեբեկա» անունն է, քանի որ Ռեմբրանդի 1162 թվականի նկարներից մեկը (սեփական հավաքածու, Նյու Յորք) նույնպես ունի այդ անվանումը և շատ նման է այս նկարին։ 

Նկարի ռենտգենագրությունը ցույց է տալիս, որ սկզբում պատկերված էին եղել նաև այլ դետալներ, օրինակ՝ աղջկա ձեռքին եղել էր զամբյուղով ծաղիկներ։
Վինսենթ վան Գոգը մեկ անգամ ասել է, որ նա իր կյանքից կտար տասը տարի, որպեսզի հնարավորություն ունենար նստել այդ նկարի առջև երկու շաբաթ, միայն մեկ հացի բոքոնով։


== Գրականություն ==
Поль Декарг Рембрандт. — Молодая гвардия, 2000.
Мелисса Рикетс Рембрандт. — Айрис-Пресс, 2006.
Вержбицкий А. Творчество Рембрандта.


== Ծանոթագրություններ ==


== Արտաքին հղումներ ==
Նկարը Ռեյկսմուզեումի կայքում Archived 2012-02-11 at the Wayback Machine.
Իրասա

Իրասա (ռուս.՝ Ираса), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեեն գետի աջ ափին՝ 225 կմ հեռավորության վրա։ Գետի երկարությունը 84 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000046118
Հիդրոլոգիական ուսումնասիրությունների կոդը - 103004611
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քենի Ռոջերս

Քենի Ռոջերս (անգլ.՝ Kenny Rogers, օգոստոսի 21, 1938(1938-08-21), Հյուստոն, ԱՄՆ - մարտի 20, 2020(2020-03-20)[…], Սենդի Սպրինգս, Ֆուլտոն շրջան, Ջորջիա, ԱՄՆ), ամերիկացի երգիչ և կինոդերասան, քանթրի երաժշտական ժանրի պատմության մեջ ամենահաջողակներից մեկը։ Նրա ստեղծագործությունը գտնվում է քանթրիի և փոփ երաժշտության եզրին, իսկ ամենահայտնի ձայնագրությունները դանդաղ սիրային բալլադներն են։


== Կենսագրություն ==
Ծնվել է 1938 թվականի գոստոսի 21-ին, Տեխաս նահանգի Հյուսթոն քաղաքում։ Եղել է ութ երեխաներից՝ չորրորդը։
1950-ականների կեսերից մասնակցություն է ունեցել տարբեր վոկալ խմբերում, որոնք կատարում էին ջազի, ռոքի և ռիթմ ու բլյուզի տարբեր ոճերում մեղեդիներ, ամենահաջողվածը դրանցից եղել է քանթրի ռոք եռյակը «The First Edition» (1967-1976): Այդ խմբի քլուզվելուց հետո կենտրոնացել է մենահամերգային կարիերայի վրա, ինչի սկիզբն է դրել «Lucille» (1977) սինգլի՝ վինիլային ձայներիզի աղմկոտ հաջողությունը, որը զբաղեցրել է առաջին տեղը շուրջ տասներկու երկրներում (Ներառյալ Մեծ Բրիտանիան) և շահել «Գրեմմի» մրցանակ՝ քանթրի ոճում տղամարդու լավագույն վոկալի համար։
1980 թվականին կատարել է Լայոնել Ռիչիի «Lady» բալլադը, որը դարձել է նրա կարիերայի ամենառեկորդային վաճառքն ապահոված ձայնագրությունը՝ վեց շաբաթ գլխավորելով  Billboard Hot 100 վաճառքի աղյուսակի վերևի հորիզոնականը։ Հաջորդ մի քանի տարիների ընթացքում Ռոջերսը շարունակել է համագործակցել Ռիչիի (սինգլ «Տարիների ընթացքում», 1981) և այլ փոփ աստղերի հետ։ 1983 թվականին նա ձայնագրել է զուգերգեր քանթրի ժանրի երգչուհիներ Շինա Իսթոնի («Մենք այս երեկո ունենք») և Դոլլի Փարթոնի («Կղզիները հոսքի մեջ») հեղինակները՝ Bee Gees, 1-ին տեղ ԱՄՆ-ում) հետ։ 
1980-ականների կեսերին աշխատել է այնպիսի բարձրակարգ պրոդյուսերների հետ, ինչպիսիք են Դեյվիդ Ֆոսթերը և Ջորջ Մարտինը, սակայն 1990-ականների սկզբին նրա ժողովրդականությունը սկսում է անկում ապրել՝ պատկառելի տարիքի և քանթրի ոճում Գարթ Բրուքսի գլխավորությամբ նոր  սերնդի կատարողների պատճառով։


== Ընտանիք ==
Նա պաշտոնապես ամուսնացել է հինգ անգամ՝

Ջենիս Գորդոն (ամուսնացած է եղել 1958 թվականի մայիսի 15-ից մինչև 1960 թվականի ապրիլ)- 1 երեխա
Ջեյն Ռոջերս (1960 թվականի հոկտեմբերից մինչև 1963 թվականը)
Մարգո Անդերսոն (1964 թվականի հոկտեմբերից մինչև 1976 թվականը)- 2 երեխա
Մարիաննա Գորդոն (1977-1993)- 1 երեխա
Վանդա Միլլեր (1997 թվականից)- 2 երեխա


== Ծանոթագրություններ ==


== Արտաքին հղումներ ==
Статья в All Music Guide